O‘zbekiston Vazirlar Mahkamasi shaharsozlik va loyiha hujjatlarini ekspertizadan o‘tkazish qoidalari to‘g‘risida qaror qabul qildi

Vazirlar Mahkamasi 17-sentabr kuni “Shaharsozlik hujjatlarini ekspertizadan o‘tkazish tartibotlarini takomillashtirish chora-tadbirlari to‘g‘risida”gi qarorni qabul qildi, deya xabar qilmoqda Norma.

Hujjatga asosan, 2021-yil 1-oktabrdan boshlab shaharsozlik hujjatlari ekspertizasini amalga oshirishda:
Shaharsozlik hujjatlari smetasida qo‘llanilgan resurslar narxlari bo‘yicha ekspertiza xulosasini tayyorlashda qurilish materiallarining joriy narxlari, mashina va mexanizmlar xizmati uchun o‘rtacha narxlar hamda o‘rtacha ish haqi to‘g‘risidagi davlat statistika ma’lumotlaridan foydalanish uslubiyoti ishlab chiqiladi hamda amaliyotga tatbiq etiladi.
Obyektlarni qurish, rekonstruksiya qilish, mukammal va joriy ta’mirlash bo‘yicha shaharsozlik va loyiha hujjatlarining loyihaviy yechimlarini shaharsozlik hujjatlariga muvofiqligi yuzasidan ekspertizadan o‘tkazish tartibi to‘g‘risidagi nizom tasdiqlandi.
Nizom hujjatlarni shaharsozlik to‘g‘risidagi qonunchilik hujjatlari talablariga, zilzilabardoshlik, muhandislik izlanishlar, energiya samaradorligi ko‘rsatkichlari, yong‘inga qarshi hamda ekologik normalar va qoidalarga, sanitariya qoidalari va normalariga, gigiyena normativlariga muvofiqligi yuzasidan ekspertizadan o‘tkazish tartibini o‘z ichiga oladi.
Quyidagi obyektlarining loyiha hujjatlarini ekspertizadan o‘tkazish majburiy emas:
 O‘zbekistondagi “Trest-12” qurilish kompaniyasining davlat ulushini sotish uchun arizalar qabuli boshlandi